The Waste Land
The Waste Land ('Vastitas') est poema longum a T. S. Eliot ductum, quod "unum ex poematibus maximi momenti saeculi vicensimi" et principalis modernisticae poesis Anglice scriptae textus late habetur. Poema, in versibus 434 consistens, anno 1922, primum in Britanniarum Regno fasciculo Octobri The Criterion et in Civitatibus Foederatis fasciculo Novembri The Dial apparuit; ut liber proprius Decembri prolatum est. Inter suas locutiones notissimas sunt "April is the cruellest month" ('Aprilis mensis saevissimus est'), "I will show you fear in a handful of dust" ('Metum in pugillo pulveris tibi ostendam'), et "Shantih shantih shantih," mantra Sanscrita. Argumentum poematis legendum Sanctae Grail et Regis Piscatoris dubie sequitur, conspectibus hodiernarum condicionum in societate Britannica praeditum. Eliot multas adhibet allusiones litterarias resque culturae ex canone Occidentali ac Buddhismo et Upanishad Hindu. Quam ob rem, iudices litterarii eruditique academici poema habent subobscurum. Textus inter voces saturae et vaticinationis agitatur, abruptas incertasque narratoris mutationes, locos, et tempora vehementius dicens, et variissimas et dissonantís culturas et litteras evocans. Poemati sunt quinque partes. Prima pars, The Burial of the Dead ('Sepultura mortuorum'), themata redemptionis de somnio et desperationis introducit. Secunda, A Game of Chess ('Ludus scaccorum'), prospectibus nonnullarum personarum utitur—narrationes alternantes—quae illa themata per experientiam tractant. Tertia, The Fire Sermon ('Homilia ignis'), meditationem philosophicam offert ad imagines mortis (Ἀποθανεῖν θέλω) et aspectus temperantiae spectans, ab Augustino et religionibus orientalibus motam. Quarta brevem petitionem lyricam comprehendit. Quinta, What the Thunder Said ('Quod dixit tonitrus'), imagine iudicii ultimi finitur.